**ZAPISNIK**

**s Osnivačke Skupštine Hrvatske komore socijalnih radnika održane dana 16. prosinca 2011. godine u 13 sati u prostorijama Doma za starije i nemoćne osobe Medveščak, Trg Drage Iblera 8, Zagreb.**

Osnivačkoj Skupštini Hrvatske komore socijalnih radnika sukladno potpisanim pristupnicama za Osnivačku skupštinu nazočilo je ukupno 26 delegata od toga 10 delegata predstavnika osnivača Ministarstva zdravstva i socijalne skrbi (MZSS) i 16 delegata predstavnika Hrvatske udruge socijalnih radnika (HUSR-a).

Dnevni red:

1. Otvaranje Skupštine - predstavnici osnivača
2. Usvajanje dnevnog reda
3. lzbor Radnog predsjedništva, zapisničara i Verifikacijske komisije
4. Prikaz Zakona o djelatnosti socijalnog rada
5. Prikaz Protokola o pripremi Osnivačke Skupštine Hrvatske komore socijalnih radnika
6. Usvajanje Statuta Hrvatske komore socijalnih radnika
7. Usvajanje Poslovnika o radu Skupštine Hrvatske komore socijalnih radnika
8. lzbor lzborne komisije
9. Predstavljanje kandidata za tijela Komore
10. lzbor predsjednika/ice Komore
11. lzbor članova Upravnog i Nadzornog odbora Komore
12. lzvješće o rezultatima izbora
13. Obraćanje izabranog predsjednika/ce Komore
14. Zatvaranje Skupštine

1. točka

Predsjednica Hrvatske udruge socijalnih radnika Štefica Karačić pozdravila je sve prisutne i zahvalila se domaćinima te pozdravila gospodina dr. Ante Zvonimira Golema kojeg poziva da se obrati Skupštini u ime Ministarstva zdravstva i socijalne skrbi.

Gospodin dr. Ante Zvonimir Golem, državni tajnik za socijalnu skrb Ministarstva zdravstva i socijalne skrbi pozdravio je sve prisutne, kratko se obratio skupu te otvorio Osnivačku Skupštinu Hrvatske komore socijalnih radnika uz želju za uspješnost u radu.

2. točka

Predsjednica Hrvatske udruge socijalnih radnika predlaže Dnevni red i poziva prisutne da se očituju o njemu. Nino Žganec, delegat Udruge socijalnih radnika Varaždinske županije predlaže da se u točkama 6. i 7. preimenuju riječi „usvajanje" u riječi „rasprava o" te da se nakon rasprave o točci 7. završi Skupština.

Štefica Karačić predlaže da se glasa o navedenom prijedlogu ili da se prijeđe na točku 5. radi obrazloženje o dosadašnjem učinjenom te o Protokolu o pripremi Osnivačke Skupštine Hrvatske komore socijalnih radnika. Skupština je jednoglasno prihvatila drugi prijedlog da se prijeđe na točku 5. Dnevnog reda.

5. točka

Štefica Karačić je obrazložila Protokol o pripremi Osnivačke Skupštine Hrvatske komore socijalnih radnika. Predlaže se utvrdivanje kvoruma što je Skupština jednoglasno prihvatila.

U Verifikacijsku komisiju predloženi su:

1. Vjeka Marijan Avakumović - predsjednica
2. Vesna Drobac - član
3. Iva Josipović - član

Skupština je jednoglasno prihvatila predložene kandidate.

Delegatima su uručeni pristupni listići i Verifikacijska komisija je utvrdila prisutnost svih 26 delegata te da Skupština ima kvorum za početak rada.

Štefica Karačić daje na glasanje prijedlog Nine Žganeca. (2 delegata su „suzdržana", 24 delegata „protiv")

Konstatirano je da se može nastaviti s Dnevnim redom.

Štefica Karačić predlaže prihvaćanje predloženog Dnevnog reda.

Konstatirano je da je 1 delegat „protiv", 9 „suzdržanih", a 16 „za" te Skupština može nastaviti s radom.

3. točka

U Radno predsjedništvo predloženi su:

1. Domagoj Kronstein - predsjednik
2. Martina Kalčić - član
3. Snježana Pintarić - član

Za zapisničara se predlaže:

- Ines Furda, tajnica Hrvatske udruge socijalnih radnika

Svi predloženi članovi Radnih tijela Osnivačke Skupštine Hrvatske komore socijalnih radnika su jednoglasno prihvaćeni.

4. točka

Predsjednik Radnog predsjedništva poziva gospođu Gordanu Mustač iz Ministarstva zdravstva i socijalne skrbi da prikaže Zakon o djelatnosti socijalnog rada.

6. točka

Prijedlog Statuta je stavljen na glasovanje. (1 delegat „protiv", 25 delegata „za") Konstatira se da je Statut usvojen.

7. točka

Prijedlog Poslovnika o radu Skupštine Hrvatske komore socijalnih radnika stavljen je na glasovanje. (1 delegat „protiv", 1 delegat „suzdržan", 24 delegata „za")

Konstatira se da je Poslovnik usvojen.

8. točka

U izbornu komisiju predloženi su:

1. Marijana Dumančić - predsjednica
2. Tatjana Vlašić - član
3. Andrijana Frljak - član
4. Martina Tutić - član
5. Marijana Kletečki Radović - član

Skupština je jednoglasno prihvatila predložene članove.

9. točka

Od strane Ministarstva zdravstva i socijalne skrbi u Upravni odbor izravno je izabrana Tatjana Katkić Stanić, a od strane Hrvatske udruge socijalnih radnika Štefica Karačić.

Kandidati za predsjednika Komore su:

a) Gatin Meri

b) Ilijaš Antun

Kandidati za Upravni odbor Komore su:

a) Cesarec Jasna

b) Duvančić Kristina

c) Friščić Jasenka

d) Grgec-Petroci Vlasta

e) Ivić Lidija

f) Jelača Nataša

g) Jurčević Renata

h) Kancijan Silvija

i) Kristek Helena

j) Krušelj-Gača Nataša

k) Papić Rajka

I) Petrić Marijana

m) Sever Renata

n) Žganec Nino

Kandidati za Nadzorni odbor Komore su:

a) Bernat Alma

b) Marković Nedjeljko

c) Pletikosa Marija

d) Rogić Šneperger Ljiljana

Nino Žganec povlači svoju kandidaturu.

Nedjeljko Marković povlači svoju kandidaturu.

Štefica Karačić predlaže izmjene glasačkih listića na način da se izbrišu kandidati koji su povukli kandidature. Skupština je jednoglasno prihvatila prijedlog.

10. točka

Radno predsjedništvo poziva lzborno povjerenstvo da delegatima uruči glasačke listiće prema popisu delegata te delegate poziva na glasovanje o predsjedniku Komore.

11. točka

Radno predsjedništvo poziva lzborno povjerenstvo da delegatima uruči glasačke listiće prema popisu delegata te delegate poziva na glasovanje o kandidatima za Upravni i Nadzorni odbor Komore.

12. točka

Nakon prebrojanih glasova lzborno povjerenstvo je utvrdilo da je glasovalo 25 delegata.

Za predsjednika Hrvatske komore socijalnih radnika izabran je Antun llijaš s osvojenih15 glasova, a za dopredsjednicu Meri Gatin s osvojenih 10 glasova te se konstatira da je izabrani predsjednik Hrvatske komore socijalnih radnika Antun Ilijaš. (25 važećih listića). Za članove Nadzornog odbora izabrani su Bernat Alma, Pletikosa Marija i Rogić Šneperger Ljiljana. (1 nevažeći listić, 2 nepotpuna listića).

Za članove Upravnog odbora izabrani su Lidija Ivić, Renata Jurčević, Nataša Jelača, Kristina Duvančić i Silvija Kancijan. (25 važećih listića)

13. točka

Predsjednik Radnog predsjedništva poziva izabranog predsjednika da se obrati skupu. Predsjednik se zahvaljuje svima koji su glasovali za njega i protukandidata te poziva na suradnju. Predsjednik Hrvatske komore socijalnih radnika predlaže da se za članarinu Komore mjesečno izdvaja 0,4 % od bruto plaće. (2 delegata su suzdržana, 23 delegata za). Konstatira se da će se za članarinu izdvajati 0,4% od bruto plaće.

Predsjednik Radnog predsjedništva proglašava Hrvatsku komoru socijalnih radnika osnovanom.

14. točka

Osnivačka skupština je završila sa radom u 15:00 sati.

ZAPISNIČAR: PREDSJEDNIK KOMORE

Ines Furda , dipl. soc. radnica Antun Ilijaš dipl. soc. radnik

DOPREDSJEDNIK KOMORE:

Meri Gatin dipl. soc. radnica